Багоў грэцкага Алімпу мы пералічым з зачыненымі вачыма. Аб тым, хто такія пакемоны або хобіты, ведаем дакладна. На бонсціках так і наогул усе звар’яцелі – істэрыя з фігуркамі на ліпучцы накрыла не толькі дзяцей, але і дарослых… Усё гэта толькі пацвярджае: казачны прадукт, узяты з мінулага або прыдуманы сёння, пры правільным выкарыстанні ідзе на ўра. Але што нам вядома пра персанажаў беларускага фальклору? Паціскаеце плячыма? А між тым, будні нашых продкаў яркімі ўражаннямі напаўнялі болей за 400 прадстаўнікоў паралельнага свету.